মহাৰাষ্ট্ৰত পুনৰ এনকাউণ্টাৰ, আৰক্ষীৰ গুলীত নিহত ২৬ মাওবাদী

মহাৰাষ্ট্ৰৰ গাদচিৰলি জিলাত এনকাউণ্টাৰ। আৰক্ষীৰ গুলীত নিহত ২৬ মাওবাদী।

মহাৰাষ্ট্ৰৰ পৰা ৯০০ কিমি. দূৰত্বত অৱস্থিত মহাৰাষ্ট্ৰৰ কটগুল-গয়াৰাপট্টী জংঘলত শনিবাৰে পুৱাৰ ভাগত সংঘটিত হয় এই ঘটনা। আৰক্ষীৰ C-60 কমাণ্ডো আৰু মাওবাদীৰ মাজত শনিবাৰে বিয়লিলৈকে অব্যাহত থাকে সংঘৰ্ষ।

এই সংঘৰ্ষত মৃত্যুক সাবটি লয় ২৬ মাওবাদীয়ে। সংঘৰ্ষত আহত হয় চাৰিজন আৰক্ষী। আঘাতপ্ৰাপ্ত আৰক্ষীকেইজনক চিকিৎসা প্ৰদানৰ বাবে হেলিকপ্টৰৰ জৰিয়তে নাগপুৰলৈ লৈ অহা হয়।

এনকাউণ্টাৰ হোৱা ঠাইৰ পৰা নিৰাপত্তাৰক্ষীয়ে উদ্ধাৰ কৰিছে সৰহ সংখ্যক মাৰণাস্ত্ৰ। ঘটনা সন্দৰ্ভত ঘটনাস্থলীত এতিয়াও আৰক্ষীয়ে অব্যাহত ৰাখিছে অভিযান।